ข้อใดหมายถึง ยาต้นตำรับ (original drugs)
a.  ยาใหม่ที่ผู้ผลิตค้นคว้าวิจัยขึ้นแต่ยังไม่ได้รับสิทธิบัตรคุ้มครอง 
b.  ยาใหม่ที่ผู้ผลิตค้นคว้าวิจัยขึ้นและได้รับสิทธิบัตรคุ้มครองไม่ให้ผู้อื่นทำยาลอกเลียนแบบในช่วงระยะเวลาหนึ่ง
c. ยาที่ผลิตจากผู้ผลิตที่ไม่ได้ค้นคว้าวิจัยยาชนิดนั้นๆ ขึ้นมาเอง
d.  ยาที่ผลิตจากผู้ผลิตที่ไม่ได้ค้นคว้าวิจัยยาชนิดนั้นๆ ขึ้นมาเอง แต่เป็นการผลิตยาที่เลียนแบบยาต้นตำรับเมื่อหมดอายุของการคุ้มครองสิทธิบัตรแล้ว
คำตอบที่ถูกต้องได้แก่ b.  เนื่องจาก ยาต้นตำรับ (original drugs) หมายถึง ยาใหม่ที่ผู้ผลิตค้นคว้าวิจัยขึ้นและได้รับสิทธิบัตรคุ้มครองไม่ให้ผู้อื่นทำยาลอกเลียนแบบในช่วงระยะเวลาหนึ่งซึ่งตรงกันข้ามกับคำว่า ยาสามัญ (generic drugs) ซึ่งหมายถึง ยาที่ผลิตจากผู้ผลิตที่ไม่ได้ค้นคว้าวิจัยยาชนิดนั้นๆ ขึ้นมาเอง แต่เป็นการผลิตยาที่เลียนแบบยาต้นตำรับเมื่อหมดอายุของการคุ้มครองสิทธิบัตรแล้ว

ยาสามัญนี้ในบางครั้งอาจเรียกว่า metoo drugs ซึ่งมาจากคำว่า me + too ซึ่งแปลตรงตัวว่า ฉัน + ด้วย คือถ้ามียาต้นตำรับออกมาสู่ท้องตลาด ก็จะมีการผลิตยาเลียนแบบที่เหมือนกับยาต้นตำรับออกมาจำหน่ายด้วย หรือถ้าใครมียาใหม่ชนิดใด เราก็จะมียาชนิดนั้นด้วย คำว่า metoo drugs หรือ generic drugs หรือยาสามัญจึงมีความหมายเดียวกัน หมายถึง ยาที่เลียนแบบยาต้นตำรับนั่นเอง

ตลาดยาของประเทศไทยมีผู้ผลิตหรือผู้แทนจำหน่ายนำยาชนิดต่างๆออกมาสู่ท้องตลาดจำนวนมาก ทั้งที่นำเข้ามาจากต่างประเทศและผลิตขึ้นภายในประเทศและในบรรดายาที่นำเข้าจากต่างประเทศก็มีทั้งชนิดที่เป็นต้นตำรับและยาสามัญ (ยาเลียนแบบ) เช่นเดียวกันกับยาที่ผลิตในประเทศที่มีทั้งชนิดที่เป็นยาต้นตำรับและยาสามัญด้วย
เภสัชวิทยา Pharmacology